യുവാവ് വടക്കേച്ചിറയില് മുങ്ങി രക്ഷകനായത് പ്ലാസ്റ്റിക് കുപ്പി തൃശൂര് വെള്ളത്തില് വീണ് ജീവനുവേണ്ടി പിടയുന്ന യുവാവ്, ശബ്ദം കേട്ട് ഓടിയെത്തിയവരെല്ലാം ആദ്യമൊന്ന് പതറി. എങ്കിലും കൈയില് കിട്ടിയ പ്ലാസ്റ്റിക് കുപ്പികള് കൂട്ടിക്കെട്ടി ബാഗിലിട്ട് എറിഞ്ഞുകൊടുത്തു. പൊങ്ങിക്കിടന്ന ബാഗില് യുവാവിന് പിടികിട്ടിയതോടെ ജീവന്റെ കച്ചിത്തുരുമ്ബായി. പിന്നെ തളര്ന്ന കാലുകളാല് പതുക്കെ നീന്തി കരയ്ക്കടുത്തു. പ്രാഥമിക ചികിത്സയും നല്കിയതോടെ ആള് ഉഷാറായി. തൃശൂര് വടക്കേച്ചിറയില് ഞായറാഴ്ച കണ്ട കാഴ്ചയാണിത്. കാര്യമറിയാതെ ചുറ്റും കൂടിയവരുടെ നെഞ്ചിടിപ്പ് ആദ്യം ഒന്ന് കൂടിയെങ്കിലും കാര്യം മനസ്സിലായപ്പോള് മൂക്കില് വിരല് വച്ചൊന്ന് ചിരിച്ചു. അന്തര്ദേശീയ മുങ്ങിമരണ ലഘൂകരണ ദിനത്തിന്റെ ഭാഗമായി തൃശൂര് അഗ്നിശമന സേനയും മുങ്ങല് വിദഗ്ധ സംഘവും സിവില് ഡിഫന്സ് സേനയും ചേര്ന്ന് നടത്തിയ മോക് ഡ്രില്ലിലെ കാഴ്ചകളായിരുന്നു ഇത്. ഒരാള് വെള്ളത്തില് മുങ്ങിത്താഴ്ന്നാല് പലരീതിയില് എങ്ങനെ രക്ഷിക്കാം എന്നാണ് മോക്ക് ഡ്രില്ലില് പരിശീലനം നല്കിയത്. പ്ലാസ്റ്റിക് കുപ്പികള് കെട്ടിവച്ച് എറിഞ്ഞ് കൊടുക്കുക, കന്നാസുകള് കയറ് വച്ച് കൂട്ടിക്കെട്ടി എറിഞ്ഞുകൊടുക്കുക, പമ്ബോ കമ്ബോ എറിഞ്ഞുകൊടുത്ത് പിടിച്ചുകയറ്റുക തുടങ്ങിയ രക്ഷാ മാര്ഗങ്ങളാണ് പരിശീലിപ്പിച്ചത്. തൃശൂര് ഫയര് ആന്ഡ് റെസ്ക്യൂ ഓഫീസര് അരുണ് ഭാസ്കറിന്റെ നേതൃത്വത്തില് 30 പേരടങ്ങുന്ന സംഘമാണ് മോക്ഡ്രില് നടത്തിയത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്